Poskantoor-staking: Hierdie sentrums is nie in werking nieArgieffoto Die Poskantoor het Donderdag gesê ŉ staking deur tydelike werkers het steeds ŉ nadelige effek op posaflewering. Die Witspos-, Germiston- en internasionale possentrums is in werking, maar nie teen volle kapasiteit nie, het die Poskantoor Donderdag in ŉ verklaring gesê. Die possentrums by Tshwane en Krugersdorp is egter nie op die oomblik in werking nie. CapeMall, die sorteringsentrum in Kaapstad is operasioneel, maar nie teen volle kapasiteit nie. Die possentrum in Bloemfontein is ook nie op die oomblik in werking nie. “Die bestuur van die Poskantoor is steeds in gesprek met stakende werkers om die probleem op te los,” lui die verklaring. “Die Suid-Afrikaanse Polisie en ander sekuriteitsdienste is ontbied om enige moontlike geweld af te weer.” Volgens die verklaring sal die Poskantoor klagtes aanhangig maak by die polisie indien daar enige gewelddadige optrede is. Die staking hou verband met tydelike werkers wat eis dat hulle in permanente poste aangestel moet word. Die volgende poskantore is ook gesluit uit vrees vir werkers en klante se veiligheid: Alrode Aston Manor Boipatong Boitumelo Booysens Braamfontein Dube Ebonypark Edenpark Fordsburg Germiston Halfway House Ironside Johannesburg Kaalfontein Kelvin Kemptonpark Khumalo Krugersdorp Kwenzekile Lenasia Lenasia North Mafatsana Masoheng Orange Farm Orlando Phomolong Roodepoort Sharpeville Tarlton Trade Route Mall Vorna Valley Witbeeck Zuurfontein